Баўманская (станцыя метро)

«Баўманская» () — станцыя Арбацка-Пакроўскай лініі Маскоўскага метрапалітэна. Размешчана ў Басманным раёне (ЦАА) уздоўж Спартакаўскай вуліцы паблізу яе скрыжавання з Баўманскай. Названа ў гонар рэвалюцыянера Мікалая Баўмана. Адкрыта 18 студзеня 1944 года ў складзе ўчастка «Курская» — «Ізмайлаўская». Пілонная трохскляпеністая станцыя глыбокага залажэння з адной астраўной платформай. Аб’ект культурнай спадчыны Расіі.

Станцыя праектавалася ў складзе трэцяй чаргі будаўніцтва Пакроўскага радыусу пад назвай «Спартакаўская». Будаўнічыя работы пачаліся ў 1938 годзе, і да пачатку Вялікай Айчыннай вайны тунэль быў пабудаваны на 70 %, пасля чаго будаўніцтва было замарожана да 1943 года. Праз год станцыя была адкрыта з назвай «Баўманская». У 1992 станцыю планавалі перайменаваць у «Ялохава», аднак праект не быў рэалізаваны. У 2015 годзе станцыя закрывалася для рамонту, падчас якога былі заменены старыя эскалатары на новыя.

Станцыя мае адзіны выхад на Баўманскую вуліцу.

Катэгорыя:Станцыі Маскоўскага метрапалітэна
Катэгорыя:Станцыі метрапалітэна паводле алфавіта